**Proiect de lecŢie**

Unitatea de învățământ: Şcoala Profesională „Areta Teodorescu”, Com. Griviţa

Profesor: ***Eftimie Nicoleta***

Disciplina: Educație socială – Gândire critică și drepturile copilului

Unitatea de învăţare: *”* Drepturi și responsabilități ale copilului*”*

Titlul lecției: ***Dreptul la securitate și protecție socială***

Tipul de evaluare : mixtă

Clasa : a V-a

Locul de desfăşurare: sala de clasă

**Competențe-cheie**:

Competență civică

Competența digitală

Competență personală, socială și de a învăța să înveți

**Competențe specifice vizate:**

* 1. Formularea unor opinii, explicații, argumente simple pentru promovarea propriilor drepturi și responsabilități;
	2. Raportarea critică la opiniile, explicațiile și argumentele formulate de alte persoane în contextul unor dezbateri privind asigurarea și promovarea drepturilor copilului;

**2.1**. Formularea unor probleme care vizează drepturile copilului, ca punct de plecare în rezolvarea lor;

**2.2**. Identificarea, prin lucru în echipă, a unor măsuri de intervenție posibile pentru cazuri semnalate de încălcare a drepturilor copilului sau de promovare a acestora;

 **2.3**. Realizarea, în echipă, a unui proiect de promovare a drepturilor copiilor pentru investigarea / soluționarea unor probleme specifice;

**3.1**. Exercitarea drepturilor și a responsabilităților în luarea unor decizii personale și de grup, în condițiile respectării drepturilor celuilalt;

**Activități de învățare recomandate:**

* a emite păreri proprii despre drepturile copiilor respectate sau nerespectate;
* a analiza și discuta întâmplări legate de relaţiile dintre copii şi alte persoane sau instituții (ce reguli nu s-au respectat);
* a înțelege semnificaţia dreptului copilului de a fi protejat;
* a recunoaște în diverse situații respectarea sau nerespectarea acestui drept;
* a identifica în texte și în imagini cazuri de nerespectare a drepturilor copilului, interpretând mesajul transmis de acestea;
* a adopta o anumită atitudine şi a o susține cu argumente;
* a-și dezvolta vocabularul, utilizând corect concepte specifice educaţiei civice.

**Resurse digitale:**

* <https://youtu.be/M4bQdkcSM60>
* Material audio video despre Dreptul la asistență socială
* Aplicația Kahoot

**Bibliografice:** 1. Liliana Zascheievici, Nicoleta Laura Crețu, Tamara Mănatu, Elena Nedelcu, Maria Dorina Stoica – Educație socială – Gândire critică și drepturile copilului, Manual de Educație socială, Editura Litera, 2017

1. **Moment organizatoric**

Se asigură condiţiile optime pentru desfăşurarea lecţiei; se face prezenţa şi se notează absenţii; se pregăteşte materialul didactic şi se verifică echipamentele de calcul, videoproiectorul; se anunţă modul de organizare al activităţii.

**2. Reactualizarea**  **cunoștințelor**

– se va face prin întrebări adresate elevilor folosind aplicația Kahoot

Folosind aplicația Kahoot voi antrena toți elevii folosind dispozitivul personal – telefonul, urmând ca la finalul jocului educativ să avem o statistică a răspunsurilor date de fiecare elev în parte, prin acest lucru pot să identific nivelul de cunoștințe pe care le au elevii.

**2.Captarea atenției** – folosind o imagine sugestivă (imagine 1) și discuții pe mesajul transmis de aceasta, întrebări precum –

* Cum se simt copiii?
* Ale cui credeți că sunt mâinile care-i sprijină/ însoțesc /ocrotesc?
* Ce vă sugerează imaginea?
* Prezentați o situație în care ați fost fericiți?

După ce situațiile prezentate de elevi voi propune vizionarea unui material de pe youtube <https://youtu.be/M4bQdkcSM60> despre nevoia copilului de a fi protejat în orice situație ar fi, chiar și de la distanță.

**3.Anunțarea titlului lecției și a competențelor lecției**

După vizionarea materialului video anunț tema lecției, competențele acesteia

**4. Dobândirea noilor cunoștințe -**  elevii vor urmări un material PPT despre drepturile copilului privind securitatea lui, protecția socială, noțiunile noi vor fi explicate dar îi voi implica prin discuții și pe elevii pentru a –și spune părerile lor. La finalul PPT-ului este un studiu de caz care se va desfășura pe echipe, se vor alege lideri ai echipelor care vor prezenta soluțiile găsite de ei.

**5. Aprecierea activității elevilor**

- o fac în permanență, prin observare sistematică și aprecieri generale și individuale, făcând referire la pregătirea elevilor pentru lecție, cât și implicarea în cadrul orei.

- se notează elevii care au participat la lecție.

1. **Precizarea și explicarea temei pentru acasă**

Tema pentru acasă va consta într-un proiect realizat pe echipe, cele constituite în cadrul lecției, care vor stabili împreună cu colegii de echipă, care sunt elevii din şcoală care au nevoie de ajutor pentru o viaţă sănătoasă. Scrieți o scrisoare adresată unei instituţii publice care poate oferi sprijin copiilor aflaţi în dificultate. Precizaţi în scrisoare care sunt nevoile urgente ale acestor copii. Organizaţi o campanie de strângere de cărţi şi jucării pentru aceşti copii.

1. **Încheierea**

- se fac aprecieri globale şi individuale cu privire la participarea elevilor la lecţie.

- un cuvânt care să le definească starea la sfârșitul lecției